﻿Преузето са [www.pravno-informacioni-sistem.rs](http://www.pravno-informacioni-sistem.rs/)

**2108**

На основу члана 42. став 5. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15, 101/16 и 35/23),

Министар пољопривреде, шумарства и пољопривреде доноси

**ПРАВИЛНИК**

**о изменама и допунама Правилника о подстицајима за производњу садног материјала и сертификацију и клонску селекцију воћака, винове лозе и хмеља**

**(Објављено у „Службеном гласнику РС“, број 45/2023 од 02.06.2023. године)**

Члан 1.

У Правилнику о подстицајима за производњу садног материјала и сертификацију и клонску селекцију воћака, винове лозе и хмеља („Службени гласник РСˮ, бр. 58/17, 25/18 и 3/23) у називу речи: „и хмељаˮ замењују се речима: „ ,хмеља и ружаˮ.

Члан 2.

У члану 1. речи: „и хмељаˮ замењују се речима: „ ,хмеља и ружаˮ.

Члан 3.

У члану 2. речи: „Подстицаји за производњу садног материјала и сертификацију и клонску селекцију воћака, винове лозе и хмеља обухватају:ˮ замењују се речима: „Подстицаји за производњу садног материјала и сертификацију и клонску селекцију воћака, винове лозе, хмеља и ружа обухватају:ˮ.

Тачка 2) мења се и гласи:

„2) подстицаје за произведене саднице воћака, винове лозе, хмеља и ружа, и то у износу до 700.000 динара по кориснику (у даљем тексту: подстицаји за произведене саднице);ˮ.

Члан 4.

У члану 11. тачка 2) после речи: „законом којим се уређује производња садног материјалаˮ додају се запета и речи: „осим за производњу садница ружаˮ.

У ставу 2. после речи: „издат сертификатˮ додају се запета и речи: „односно за произведене саднице ружа за које је издато уверење о чистоти сорте садног материјала ружаˮ.

Члан 5.

У члану 13. тачка в) подтачкa 9) тачка на крају замењује се тачком и запетом.

После подтачке 9) додаје се тачка г), која гласи:

„г) за саднице ружа остварује се право на подстицаје у износу од 10 динара по саднициˮ.

Члан 6.

У члану 15. став 1. речи: „воћака, винове лозе и хмељаˮ бришу се.

Став 3. мења се и гласи:

„Подносилац захтева за остваривање права на подстицаје за произведене саднице може поднети само један захтев по истом јавном позиву, с тим да се захтев за произведене саднице воћака, винове лозе и хмеља подноси за саднице различите по категоријама, врстама, сортама или клоновима уписанe у Регистар сорти пољопривредног биља, у складу са законом којим се уређује признавање сорти пољопривредног биља.ˮ.

Члан 7.

Члан 16. мења се и гласи:

„Члан 16.

Уз захтев за остваривање права на подстицаје за произведене саднице воћака, винове лозе и хмеља доставља се копија:

1) сертификата о производњи садног материјала воћака, винове лозе и хмеља издат/и у складу у складу са законом којим се уређује садни материјал воћака, винове лозе и хмеља;

2) решења о упису у Регистар произвођача садног материјала воћака, винове лозе и хмеља.

Уз захтев за остваривање права на подстицаје за произведене саднице ружа доставља се копија:

1) решења о испуњености услова за производњу садног материјала ружа;

2) уверења о чистоти сорте садног материјала ружа.

Ако подносилац захтева за одобравање права на подстицаје не достави потребну документацију из ст. 1. и 2. овог члана, Управа по службеној дужности од надлежних органа прибавља податке о којима се води службена евиденција у складу са законом који уређује општи управни поступак.ˮ.

Члан 8.

У члану 22. став 1. речи: „и хмељаˮ замењују се речима:
„ ,хмеља и ружаˮ.

Члан 9.

Овај правилник ступа на снагу осмог дана од дана објављивања у „Службеном гласнику Републике Србије”.

Број 110-00-80/2023-09

У Београду, 29. маја 2023. године

Министар,

**Јелена Танасковић,** с.р.